বিশ্বের ইতিহাস
চীনের উত্তরের শত্রুভাবাপন্ন হুন জাতির লোকদের আক্রমণ প্রতিরোধের লক্ষ্যে উত্তর সীমান্ত জুড়ে চীনের মহাপ্রাচীর নির্মাণ করা হয়। ২১৪ থেকে ২০৪ খ্রিস্টপূর্বাব্দ পর্যন্ত ১০ বছর ধরে প্রাচীরটি নির্মাণ করা হয়। প্রাচীরটি প্রায় ২২৫০ কিলোমিটার দীর্ঘ এবং ৯ মিটার উচ্চতাবিশিষ্ট ছিল। এটি এতটাই প্রশস্ত ছিল যে ঘোড়ায় টানা রথ এর উপর দিয়ে চলতে পারত। হাজার হাজার কৃষক ও শাস্তিপ্রাপ্ত অপরাধী প্রাচীরটির নির্মাণকাজে অংশ নেয়। তারা কপিকল ও বাঁশের কাঠামো ব্যবহার করে চারপাশের অঞ্চল থেকে মাটি উত্তোলন করে সেটিকে চাপ দিয়ে শক্ত কাদামাটির খণ্ড বানাতো এবং এভাবে প্রাচীরের উচ্চতা বৃদ্ধি করত। সবশেষে শক্ত কাদামাটির উপরে কাঁকরের স্তর বিছিয়ে দেওয়া হত। সৈনিকেরা শ্রমিকদের উপর নজরদারি করত। কাজে কোন গাফিলতি বা মানের অবনতি ঘটলে সাথে সাথে সংশ্লিষ্ট শ্রমিকদেরকে মেরে ফেলা হত। প্রাচীরের উপরে খানিক পর পর পর্যবেক্ষণ কেন্দ্র বসানো থাকত যাতে সৈন্যরা শত্রুদের থেকে সুরক্ষিত থাকে।
বার্লিন প্রাচীর
প্রাচীরটির সামান্য অংশই বর্তমানে অবশিষ্ট আছে। এর মধ্যে উল্লেখযোগ্য তিনটির প্রথমটি "পোটসডামা প্লাটসের" কাছে। এটির দৈর্ঘ্য ৮০ মিটার। ওবাবামব্রুকার নিকট স্প্রি নদীর তীরবর্তী অংশটি ইস্ট সাইড গ্যালারি নামে ডাকা হয়। তৃতীয় অংশটি আছে উত্তর দিকে বেনায়ার স্ত্রাসের কাছে। ১৯৯৯ সালে এটিকে বার্লিন প্রাচীরের স্মারক হিসেবে সংরক্ষণ করার সিদ্ধান্ত নেয়া হয়। এদের মধ্যে কোনটিই মূল বার্লিন প্রাচীরের অবিকৃত অংশ নয়। স্যুভেনির সংগ্রাহকরা প্রত্যেকটি অংশে ব্যাপক ক্ষতি সাধন করেছে। দেয়ালের পূর্বাংশে বর্তমানে দেয়াল চিত্র আঁকা আছে। প্রাচীরের পতনের পূর্বে কেবল পশ্চিমাংশে দেয়ালচিত্র ছিল পূর্ব জার্মান প্রহরীদের প্রহরায় থাকা পূর্বাংশ কোন দেয়ালচিত্র ছিল না।